CELEX: 32005R0154
Language: sk
Date: 2005-01-28 00:00:00
Title: Nariadenie Komisie (ES) č. 154/2005 z 28. januára 2005, ktoré sa týka predložených ponúk na vývoz bielenej predparenej ryže s dlhými zrnami B do niektorých tretích krajín v rámci výberového konania v zmysle nariadenia (ES) č. 2032/2004

29.1.2005   
            
            
               SK
            
            
               Úradný vestník Európskej únie
            
            
               L 27/35
            
         
      NARIADENIE KOMISIE (ES) č. 154/2005
   z 28. januára 2005,
   ktoré sa týka predložených ponúk na vývoz bielenej predparenej ryže s dlhými zrnami B do niektorých tretích krajín v rámci výberového konania v zmysle nariadenia (ES) č. 2032/2004
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), najmä na jeho článok 14 odsek 3,
   keďže:
   
               (1)
            
            
               Nariadením Komisie (ES) č. 2032/2004 (2) sa otvorilo výberové konanie pre vývoznú náhradu na ryžu.
            
         
               (2)
            
            
               V súlade s článkom 5 nariadenia Komisie (EHS) č. 584/75 (3), môže Komisia, podľa postupu určeného v článku 26 nariadenia (ES) č. 1785/2003 a na základe predložených ponúk, rozhodnúť o zastavení výberového konania bez výberu ponuky.
            
         
               (3)
            
            
               S ohľadom najmä na kritériá uvedené v článku 14 ods. 4 nariadenia (ES) č. 1785/2003 sa nemusí maximálna náhrada stanoviť.
            
         
               (4)
            
            
               Opatrenia určené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Nevyhovuje sa ponukám predloženým v období od 24. do 27. januára 2005 v rámci výberového konania pre náhradu na vývoz bielenej ryže s dlhými zrnami B do niektorých tretích krajín, v zmysle nariadenia (ES) č. 2032/2004.
   Článok 2
   Toto nariadenie nadobúda účinnosť 29. januára 2005.
   
      Toto nariadenie je záväzné v célom rozsahu a priamo uplatniteľné vo všetkých členských štátoch.
      V Bruseli 28. januára 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 270, 21.10.2003, s. 96.
   
      (2)  Ú. v. ES L 353, 27.11.2004, s. 6.
   
      (3)  Ú. v. ES L 61, 7.3.1975, s. 25. Nariadenie naposledy zmenené a doplnené nariadením ES č. 1948/2002 (Ú. v. ES L 299, 1.11.2002, s. 18).